Pazudušie (2. sezona)

Seriāla "Pazudušie" 2. sezona turpina stāstīt par Oceanic Airlines reisa 815 izdzīvojušajiem un viņu grūto ikdienu uz noslēpumainas salas.

Otrajā sezonā izdzīvojušie satiek savus līdzceļotājus — izdzīvojušos no lidmašīnas astes daļas. Salas dzīvi turpina sarežģīt noslēpumainie "Citi", kuru ietekme šajā sezonā kļūst daudz spēcīgāka nekā iepriekš. Pēc lūkas atvēršanas varoņi uzzina par noslēpumainas organizācijas DHARMA Initiative pastāvēšanu uz salas. Tapāt kā pirmajā sezonā, katrā sērijā tiek izcelts viens no galvenajiem (reti no otra plāna) varoņiem, kura stāsts no pagātnes tiek izstāstīts paralēli izdzīvojušo stāstam salā.

Otro sezonu ASV pārraidīja trešdienās plkst. 21:00. Latvijā seriālu pārraidīja kanāls LTV7.

 Filmēšanas komanda 
Sezonu veidoja producentu un televīzijas kompānijas Bad Robot Production, Grass Skirt Production un Touchstone Television. ASV sezonu pārraidīja kanālā ABC.

Sezonas producenti ir Dž. Dž. Eibramss, Deimons Lindelofs, Džeks Benders, Karltons Kjūzs un Braiens Bērks. Lielākās daļas sēriju režisori bija Stīvens Viljamss un Džeks Benders. Režisori arī bija Ēriks Lanēvils, Pols Edvardss, Derens Sarafjans un citi. Lielākās daļas sēriju scenāristi bija Deimons Lindelofs, Karltons Kjūzs, Edvards Kitsis, Ādams Horovics, Elizabete Sarnofa, Kristīna M. Kima un citi.

 Lomās 

Otrajā sezonā galvenajam divpadsmit varoņu sastāvam no pirmās sezonas pievienojas vēl trīs jauni varoņi — izdzīvojušie no lidmašīnas astes daļas. Mišela Rodrigesa atveido bijušo policisti Anu Lusiju Kortesu, kura jau iepriekš parādījās kā viesis sērijā Exodus, Part 1. Adevale Akinvoje Agbadže atveido Eko kungu — noslēpumainu Nigērijas priesteri ar tumšu pagātni. Sintija Vatrosa atveido Libiju Smitu, tēlu, kurš arī kļūst par vienu no galvenajiem varoņiem otrajā sezonā, lai gan atšķirībā no Agbadžes un Rodrigesas varoņiem, viņai nav veltīta sērija par viņas pagātni.

Sems Andersons atveido Bernarda Nedlera, Rozas vīra, lomu. Maikls Emersons atveido "Citu" līderi, izliekoties par Henriju Geilu. Viņa varonis sākotnēji bija plānots kā viesis trīs sērijās, bet pēc tam lomu paplašināja līdz otrā plāna varonim astoņās sērijās, un nākamajā sezonā viņu iekļāva galveno varoņu sastāvā.Official Lost Podcast March 26, 2007.

Starp otrās sezonas nozīmīgākajām viesu lomām ir Dezmonds Hjūms, kuru atveido Henrijs Ī. Kjusiks. Lai gan viņa varonis parādās tikai piecās sērijās, Dezmonds kļūst par centrālo varoni pēdējās divās sezonas sērijās. Aktieris M. K. Geinijs atveido "Citu" ar mākslīgo bārdu vārdā Toms Frendlijs — viņa varonis jau parādījās sērijā Exodus, Part 2. Citi viesu lomu varoņi ir Tanja Reimonda kā Aleksa un Brets Kalens kā Gūdvins Stenhops. Klensijs Brauns parādījās trīs sērijās, atveidojot Kelvinu Inmanu — vīrieti, kurš iepazīstināja Dezmondu ar salu.

Tāpat kā iepriekšējā sezonā, viesu lomās atgriežas Džons Terijs kā Kristianas Šepards, Viljams Meipoters kā Ītans Roms, Fredriks Lene kā maršals Marss, Kimberlija Džozefa ka stjuarte Sindija, Mira Furlane Danielas Ruso lomā un citi.

 Sēriju saraksts 
№NosaukumsRežisorsScenāristsCentrālais varonisPirmizrādes datums (ASV)1Man of Science, Man of Faith
("Zinātnes cilvēks, ticības cilvēks")Džeks BendersDeimons LindelofsDžeks Šepards2005. gada 21. septembrīPēc tam, kad iepriekšējā sērijā uzspridzināja lūku, Keita un Loks — par spīti Džeka brīdinājumiem — nolemj doties pa kāpnēm lejup dīvainā pazemes bunkurā. Tur viņi sastop dīvainu vīrieti, kuru Džeks jau bija saticis savā pagātnē.2Adrift
("Pa straumi")Stīvens ViljamssStīvens Maeda un Leonards DiksMaikls Dosons2005. gada 28. septembrīDžeks, Loks un Keita turpina izpētīt dīvaino bunkuru, kur viņi atklāj dīvainu taimeri, kas regulāri jāatjaunina, datorā ievadot skaitļus "4 8 15 16 23 42". Džeks atpazīst bunkurā mītošo vīrieti — Dezmondu, kuru viņš jau iepriekš bija saticis. Tikmēr Džins, Maikls un Sojers izkļūst līdz salas krastam, taču viņus negaidīti sagūsta svešinieki.3Orientation
("Orientācija")Džeks BendersHavjers Grilo Marksua un Kreigs RajtsDžons Loks2005. gada 5. oktobrīKad bunkura dators sabojājas, Dezmonds panikā aizbēg. Saīdam izdodas salabot to, un Loks kļūst vēl ieinteresētāks par noslēpumaino bunkuru pēc tam, kad noskatās apmācības video, kas paredzēts DHARMA Initiative darbiniekiem — šīs bunkura sākotnējiem iemītniekiem. Trio no plosta uzzina, ka svešinieki, kuri viņus sagūstījuši, izrādās citi izdzīvojušie no reisa 815 astes daļas.4Everybody Hates Hugo
("Visi ienīst Hugo")Alans TeilorsEdvards Kitsis un Ādams HorovicsHugo "Hērlijs" Rejess2005. gada 12. oktobrīDžeks, Saīds, Loks un Keita turpina iekārtoties bunkurā, izpētot tā noslēpumaino saturu. Hugo cenšas neizpaust pārējiem izdzīvojušajiem informāciju par bunkuru, taču galu galā nolemj sadalīt pārtiku no bunkura krājumiem pārējiem. Tikmēr trijotne no plosta tuvāk iepazīst cilvēkus no astes daļas, tostarp Bernardu — Rozes vīru.5...And Found
("...un atrasts")Stīvens ViljamssKarltons Kjūzs un Deimons LindelofsDžins un Sun Kvoni2005. gada 19. oktobrīAstes daļas izdzīvojušie, ar Maikla, Džina un Sojera palīdzību, nolemj apvienoties ar pamatgrupu. Tomēr viņu ceļu sarežģa "Citu" uzbrukums un Maikla vēlme atrast savu pazudušo dēlu. Tikmēr Sun cenšas atrast savu pazaudēto laulības gredzenu.6Abandoned
("Pamests")Ādams DevidsonsElizabete SarnofaŠenona Rezerforda2005. gada 9. novembrīŠenona turpina redzēt Volta vīzijas un nolemj viņu atrast. Tikmēr astes daļas izdzīvojušie paātrina sāk ātrāk iet, jo Sojera brūcē iekļuvusi inficekcija, taču viņiem atkal uzbrūk "Citi". Sērijas beigās Šenonu nejauši nošauj Ana Lusija.7The Other 48 Days
("Citas 48 dienas")Ēriks LanēvilsDeimons Lindelofs and Karltons KjūzsAna Lusija Kortesa, Eko kungs un Libija Smita2005. gada 16. novembrīSērija stāsta par 48 dienām uz salas no astes daļas izdzīvojušo skatupunkta. Arī stāstīts par viņu grūtību pilnām dienām, jo astes daļa iekrita okeānā, un izdzīvojušiem, atšķirībā no cilvēkiem salas centrālajā daļā, gandrīz nekavējoties uzbruka "Citi".8Collision
("Sadursme")Stīvens ViljamssHavjers Grilo Marksua un Leonards DiksAna Lusija Kortesa2005. gada 23. novembrīAstes daļas izdzīvojušie sastop dažus no centrālajiem izdzīvojušajiem, un Džeks viņiem parāda bunkuru, jo viņi iepriekš bija atraduši līdzīgu būvi. Ana Lusija pēc nejaušas Šenonas nošaušanas krīt panikā, liekot Saīdam meklēt atriebību. Sērijas beigās astes daļas izdzīvojušie beidzot apvienojas ar pārējiem izdzīvojušajiem.9What Kate Did
("Ko Keita izdarīja")Pols EdvardssStīvens Maeda un Kreigs RaitsKeita Ostena2005. gada 30. novembrīKeita sāk dzirdēt sava tēva balsi un redzēt dīvainu melnu zirgu, tādēļ sāk domāt, ka kļūst traka. Eko labāk iepazīst Loku, un viņi abi aizraujas ar bunkuru, ko DHARMA nosaukusi par staciju "Gulbis".10The 23rd Psalm
("23. psalms")Mets Ērls BislijsDeimons Lindelofs un Karltons KjūzsEko kungs2006. gada 11. janvārīEko atrod Čārlija Jaunavas Marijas statueti un pieprasa, lai viņš viņu aizved uz vietu, kur to atrada, jo izrādās, ka Eko zina šīs statuetes no savas pagātnes. Tikmēr Maikls slepus turpina sazināties ar kādu, kas uzdodas par viņa dēlu, izmantojot stacijas "Gulbis" datoru.11The Hunting Party
("Medību pulciņš")Stīvens ViljamssElizabete Sarnofa un Kristīna M. KimaDžeks Šepards2006. gada 18 janvārīMaikls nolemj doties meklēt savu dēlu, bruņojies ar ieroci, un Džeks sapulcina glābšanas grupu, lai viņu atrastu, pirms "Citi" viņu notver vai nogalina. Pārgājiena laikā viņi sastopas ar "Citiem", kuri draud un piespiež viņus ievērot savas teritorijas robežas.12Fire + Water
("Uguns + Ūdens")Džeks BendersEdvards Kitsis un Ādams HorovicsČārlijs Peiss2006. gada 25. janvārīČārlijam sāk rādīties dīvainas vīzijas, un viņš nonāk pie secinājuma, ka Āronu vajadzētu kristīt, taču viņa neparastā rīcība izraisa negatīvu noskaņojumu pārējo izdzīvojušo vidū. Tikmēr Libija un Hugo  viens pret otru sāk izrādīt pirmās līdzjūtības pazīmes.13The Long Con
("Ilga krāpšana")Roksena DosonaLeonards Diks un Stīvens MaedaDžeimss "Sojers" Fords2006. gada 8. februārīDžeks un Loks stacijā "Gulbis" apspriež bunkura arsenālu, bažījoties, ka neviens nedrīkstēs paņemt ieročus bez atļaujas. Tikmēr Sun piedzīvo uzbrukumu, taču ir pamats domāt, ka "Citi" pie tā nav vainīgi.14One of Them
("Viens no viņiem")Stīvens ViljamssDeimons Lindelofs un Karltons KjūzsSaīds Džara2006. gada 15. februārīNoslēpumains vīrietis, kas iepazīstina sevi kā Henriju Geilu, tiek noķerts vienā no Ruso slazdiem. Viņš stāsta, ka ir ieradies uz salas ar gaisa balonu. Aizvests uz bunkuru, rodas jautājumi par viņa saistību ar "Citiem". Tikmēr izdzīvojušie sastopas ar problēmu, jo skaitļi datorā netiek ievadīti laikā.15Maternity Leave
("Grūtniecības atvaļinājums")Džeks BendersDons L. Kellijs un Mets RedžiantijsKlēra Litltone2006. gada 1. martāKlēra sāk aizdomāties, ka Ārons varētu būt slims, un cenšas atcerēties notikumus no laika, kad viņu nolaupīja Ītans. Viņas meklējumi pēc vakcīnām aizved viņu uz vēl vienu staciju ko sauc "Personāls".16The Whole Truth
("Visa patiesība")Kārena GaviolaElizabete Sarnofa un Kristīna M. KimaSun Kvona2006. gada 22. martāLoks uzaicina Anu Lusiju palīdzēt viņam ar Henriju bunkurā. Pēc tam Ana kopā ar Čārliju un Saīdu nolemj doties meklēt Geila balonu, lai pārbaudītu viņa stāstu. Tikmēr Sun sāk aizdomāties, ka ir stāvoklī, bet problēma ir tā, ka Džins ir neauglīgs.17Lockdown
("Blokāde")Stīvens ViljamssDeimons Lindelofs un Karltons KjūzsDžons Loks2006. gada 29. martāAtrodoties bunkurā kopā ar Henriju, Loks nonāk situācijā, kad stacijas tērauda durvis aizveras, iesprostojot viņu un Henriju dzīvojamās telpās. Loks ir spiests uzticēties Henrijam, kuram jāiekļūst telpā ar taimeri, lai to atiestatītu. Tikmēr Ana Lusija, Saīds un Čārlijs atrod gaisa balonu un atklāj, ka Henrijs nav tas, par ko uzdodas.18Dave
("Deivs")Džeks BendersEdvards Kitsis un Ādams HorovicsHugo "Hērlijs" Rejess2006. gada 6. aprīlīHugo sāk redzēt Deivu — halucināciju, kuru viņš nav piedzīvojis kopš ārstēšanās psihiatriskajā slimnīcā. Šīs vīzijas liek viņam šaubīties par realitāti, un viņš sāk ticēt, ka sala varētu būt tikai viņa izdomāta halucinācija. Libija nolemj viņam palīdzēt. Džungļos tiek izmesta pārtika, acīmredzot no kādas lidmašīnas, kas apzīmēta ar stacijas "Gulbis" logotipu. Ierodoties bunkurā, Ana Lusija atklāj pārējiem visu patiesību par Henriju, atklājot viņa īsto identitāti.19S.O.S.Ēriks LanēvilsStīvens Maeda un Leonards DiksRoza un Bernards Nedleri2006. gada 12. aprīlīBernards nolemj izgatavot SOS zīmi no akmeņiem, taču šī ideja neizraisa lielu entuziasmu ne viņa sievas, ne citu izdzīvojušo vidū. Tikmēr Džeks mēģina sarunāt apmaiņu — viltus Henriju pret Voltu. Taču apmaiņa neizdodas, un drīz izdzīvojušie atrod Maiklu.20Two for the Road
("Divi uz ceļa")Pols EdvardssElizabete Sarnofa un Kristīna M. KimaAna Lusija Kortesa2006. gada 3. maijāBunkurā Anai Lusijai uzbrūk viltus Henrijs, liekot viņai apsvērt iespēju rīkoties pašai un atbrīvoties no viņa. Izrādās, ka Maiklu ir savervējuši "Citi", apsolot atdot Voltu apmaiņā pret viņa pakļaušanos, un sērijas beigās Maikls nogalina Anu Lusiju, ievaino Libiju un atbrīvo viltus Henriju.21?Derens SarafjansDeimons Lindelofs un Karltons KjūzsEko kungs2006. gada 10. maijāEko sāk redzēt dīvainus sapņus un lūdz Lokam, kurš bunkura kartē pamanījis noslēpumainu jautājuma zīmi, aizvest viņu uz šo vietu. Viņu ceļojums ved pie jaunas stacijas atklāšanas ar nosaukumu "Pērle". Šajā laikā izdzīvojušie netur Maiklu aizdomās par slepkavībām, domājot, ka to izdarījis viltus Henrijs. Džeks cenšas glābt ievainoto Libiju.22Three Minutes
("Trīs minūtes")Stīvens ViljamssEdvards Kitsis un Ādams HorovicsMaikls Dosons2006, gada 17. maijāMaikls turpina spiest dažus no svarīgākajiem izdzīvojušajiem, tostarp Džeku un Keitu, lai viņi nāktu viņam līdzi glābt Voltu, tādējādi pakļaujot viņus "Citu" rūpīgi izplānotajiem slazdiem. Tikmēr pēc stacijas "Pērle" atklāšanas Eko kļūst arvien pārliecinātāks par skaitļu ievadīšanas un taimeru nozīmi, apņēmies veltīt tam visu savu dzīvi.23 un 24Live Together, Die Alone
("Dzīvojam kopā, mirstam vieni")Džeks BendersDeimons Lindelofs un Karltons KjūzsDezmonds Hjūms2006. gada 24. maijāDezmonds atgriežas pie izdzīvojušajiem ar savu burulaivu, un Loks, vīlies stacijas "Gulbis" misijā, pierunā viņu neievadīt skaitļus, lai beidzot atklātu, kas notiek, kad taimeris sasniedz nulli. Neskatoties uz Eko izmisīgo pretestību, viņi ļauj taimerim noskaitīt līdz galam. Kad sākas haoss, Dezmonds izmanto avārijas atslēgu, izraisot stacijas pašiznīcināšanos. Tikmēr Džeka grupa krīt "Citu" gūstā, kamēr Maikls un Volts tiek atbrīvoti un pamet salu.

 Atsauces 

 Ārējās saites 

 Rotten Tomatoes profils (angliski)
 IMDb profils (angliski)
 Seriāla "Pazudusie" 2. sezona sērijas vietnē Lostpedia (angliski)

Kategorija:Pazudušie